b'\n_START_ARTICLE_\nDobli\xc4\x8dica\n_START_PARAGRAPH_\nDobli\xc4\x8dica je reka v Beli krajini. To je kra\xc5\xa1ki vodonosnik in je zaradi svojih geolo\xc5\xa1kih in hidrogeolo\xc5\xa1kih karakteristik ter urbanizacije prostora mo\xc4\x8dno ogro\xc5\xbeen in izpostavljen onesna\xc5\xbeevanju._NEWLINE_Dobli\xc4\x8dica izvira v vzhodnem vzno\xc5\xbeju Poljanske gore iz okroglastega, do 40 m \xc5\xa1irokega in do 10 m globokega jezera. Dno je pokrito z velikim skalnimi bloki, med katerimi iz dveh kotanj priteka kra\xc5\xa1ka voda. Izvir, ki je po obliki obrh, je stalen. Iz njega vodi \xc5\xa1iroka plitva struga. Dno je sprva \xc5\xa1e skalnato, vmes je pesek, bregovi pa so ilovnati. Kmalu na za\xc4\x8detku, je v strugi \xc5\xa1e en izvir, povezan z glavnim v jezeru. Struga, ki je obrasla z obre\xc5\xbeno vegetacijo, zavijuga po travnikih in se v \xc4\x8crnomlju skupaj z vodotokom Potok izlije v Lahinjo. Osrednji del reke (od vasi Kani\xc5\xbearica dalje) je ozek (10 - 20 metrov), tla so ve\xc4\x8dinoma muljasta, ponekod tudi zarasla s travo. Povpre\xc4\x8dna globina je okoli 2,5 metrov, ponekod je globoka tudi do 4 m. Dobli\xc4\x8dica in Lahinja obdajata staro mestno jedro \xc4\x8crnomlja._NEWLINE_Od leta 1958 je v zaledju jezera zajetje belokranjskega vodovoda._NEWLINE_Z njo gospodari Ribi\xc5\xa1ka dru\xc5\xbeina \xc4\x8crnomelj.\n_START_SECTION_\n\xc4\x8crni mo\xc4\x8deril\n_START_PARAGRAPH_\nLeta 1986 so delavci Geolo\xc5\xa1kega zavoda pri poskusnem \xc4\x8drpanju v jezeru na\xc5\xa1li \xc4\x8drnega mo\xc4\x8derila (Proteus anginius parkelj).'